15.5.2008 Den Europæiske Unions Tidende L 127/1 I (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse er obligatorisk) FORORDNINGER RÅDETS FORORDNING (EF, EURATOM) Nr. 420/2008 af 14. maj 2008 om tilpasning med virkning fra den 1. juli 2007 af vederlag og pensioner til tjenestemændog øvrige ansatte ved De Europæiske Fællesskaber RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til protokollen vedrørende De Europæiske Fællesskabers privilegier og immuniteter, særlig artikel 13, under henvisning til vedtægten for tjenestemænd i De Europæiske Fællesskaber og til ansættelsesvilkårene for de øvrige ansatte i Fællesskaberne, som fastsat ved Rådets forordning (EØF, Euratom, EKSF) nr. 259/68 (!), særlig artikel 63, 65 og 82 samt bilag VII, XI og XIII i vedtægten og artikel 20, 64 og 92 i ansættelsesvilkårene, under henvisning til forslag fra Kommissionen, og ud fra følgende betragtninger: (1) — Italien har på grundlag af en national lov vedtaget i december 2007 fremsendt nye oplysninger om en forhøjelse med tilbagevirkende kraft af realindkomsten for tjenestemænd i denne medlemsstats centraladministration med virkning fra 1. februar 2007, som falder inden for referenceperioden 1. juli 2006 til 1. juli 2007, og Eurostat har derfor ændret den specifikke indikator for referenceperioden. (2) — Eftersom disse data ikke var tilgængelige, dengang Kommissionen fremlagde forslaget om reference- perioden 1. juli 2006 til 1. juli 2007, blev der ikke i Rådets forordning (EF, Euratom) nr. 1558/2007, der blev vedtaget på baggrund af dette forslag, taget højde for den faktiske forhøjelse af aflønningen inden for den italienske offentlige administration. (3) — For at sikre tjenestemændene og de øvrige ansatte ved De Europæiske Fællesskaber en købekraftsud- vikling, der er parallel med udviklingen for de nationale tjenestemænd i medlemsstaterne, bør der foretages en tilpasning af vederlag og pensioner for tjenestemænd og øvrige ansatte ved De Europæ- iske Fællesskaber ved en supplerende undersøgelse — UDSTEDT FØLGENDE FORORDNING: Artikel 1 Med virkning fra den 1. juli 2007 udskiftes i vedtægtens artikel 66 den tabel over den månedlige grundløn, som danner grundlag for beregningen af vederlag og pensioner, med følgende tabel: () EFT L 56 af 4.3.1968, s. 1. Senest ændret ved forordning (EF, Euratom) nr. 1558/2007 (EUT L 340 af 22.12.2007, s. 1).